ఉమా థామస్

ఉమా థామస్ భారతదేశానికి చెందిన రాజకీయ నాయకురాలు. ఆమె 2022లో త్రిక్కాకర నియోజకవర్గానికి జరిగిన ఉప ఎన్నికలో పోటీ చేసి ఎమ్మెల్యేగా ఎన్నికైంది.
రాజకీయ జీవితం
ఉమా థామస్ తన భర్త పీ.టీ. థామస్ మరణాంతరం 2022లో త్రిక్కాకర నియోజకవర్గంకు జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి డాక్టర్ జో జోసెఫ్‌పై 25,515 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఈ ఎన్నికలో ఉమా థామస్‌కు 72,770 ఓట్లు రాగా, సీపీఎం అభ్యర్థి జో జోసెఫ్‌కు 47,752 ఓట్లు,  బీజేపీ అభ్యర్థి ఏఎన్ రాధాకృష్ణన్‌కు 12,955 ఓట్లు వచ్చాయి.
వివాహం
ఉమా థామస్ కాంగ్రెస్ నాయకుడు పీ.టీ. థామస్ ను 9 జూలై 1987న ప్రేమ వివాహం చేసుకుంది. వారికీ ఇద్దరు కుమారులు విష్ణు, వివేక్ ఉన్నారు.

మూలాలు

వర్గం:భారత జాతీయ కాంగ్రెస్ నాయకులు